Document ID: 32008R0518

KOMISIJAS REGULA (EK) Nr. 518/2008
(2008. gada 10. jūnijs),
ar ko 2007./2008. tirdzniecības gadam nosaka neapstrādātu rozīņu un neapstrādātu žāvētu vīģu uzglabāšanas atbalsta apjomu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopīgo organizāciju (1) un jo īpaši tās 9. panta 8. punktu,
tā kā:
(1)
Padomes Regula (EK) Nr. 1182/2007 (2), ar kuru paredzēti īpaši noteikumi augļu un dārzeņu nozarei, no 2008. gada 1. janvāra atcēla ar Regulu (EK) Nr. 2201/96 ieviesto atbalsta shēmu. Tomēr saskaņā ar Regulas (EK) Nr. 1182/2007 55. panta 1. punktu šī atbalsta shēma par katru no attiecīgajiem produktiem paliek spēkā šo produktu 2007./2008. tirdzniecības gadā.
(2)
Regulas (EK) Nr. 2201/96 9. panta 4. punktā paredzēts, ka uzglabāšanas atbalstu uzglabāšanas aģentūrām piešķir par Sultana rozīņu, korinšu un žāvētu vīģu daudzumiem, kas iepirkti saskaņā ar minētā panta 1. punktu, un par faktisko uzglabāšanas ilgumu.
(3)
Tādēļ ir jānosaka atbalsta apjoms par neapstrādātām rozīnēm un neapstrādātām žāvētām vīģēm 2007./2008. tirdzniecības gadam atbilstīgi 7. pantam Komisijas 1999. gada 23. jūlija Regulā (EK) Nr. 1622/1999, kas nosaka sīki izstrādātus noteikumus Regulas (EK) Nr. 2201/96 piemērošanai attiecībā uz neapstrādātu rozīņu un neapstrādātu žāvētu vīģu uzglabāšanas shēmu (3).
(4)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
2007./2008. tirdzniecības gadam Regulas (EK) Nr. 2201/96 9. panta 4. punktā minētā atbalsta apjoms ir šāds.
a)
Par rozīnēm:
i)
līdz 2009. gada 28. februārim - EUR 0,1408 dienā par neto tonnu,
ii)
no 2009. gada 1. marta - EUR 0,1148 dienā par neto tonnu;
b)
par žāvētām vīģēm EUR 0,1311 dienā par neto tonnu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 10. jūnijā

Labels: 17
6